Тағы ла бер эре проектты «Башҡорт бройлеры» акционерҙар ойошмаһы тормошҡа ашыра. Компания районда заманса ҡошсолоҡ комплексы төҙөй. Унда йылына 106 млн йомортҡа һәм 130 мең тонна бройлер ите етештереләсәк. Объекттың беренсе сиратын августа сафҡа индереү күҙаллана. Дөйөм алғанда проект сиктәрендә комплекста 2 мең яңы эш урыны булдырыласаҡ. Радий Хәбиров яңы предприятиеға бәйле һорауҙарҙы «Инвестиция сәғәтендә» ҡарарға тәҡдим итте.